Гелікон (музычны інструмент)

Гелікон — нізкі па гучанні медны духавы інструмент, ужываецца толькі ў ваенных аркестрах. У сімфанічных аркестрах гелікон не выкарыстоўваецца, бо яго замяняе туба (гучанне гэтых інструментаў аднолькавае). Гелікон зручны для выкарыстання ў арміі тым, што музыкант можа граць на ім, напрыклад, седзячы верхам на кані — выгнутая трубка гелікона вешаецца на левае плячо, і рукі для грання застаюцца свабоднымі. Гелікон быў вынайдзены ў Расіі ў першай палове XIX стагоддзя. Карыстаецца папулярнасцю ў цэнтральнай і ўсходняй Еўропе.

Катэгорыя:Аэрафоны
Катэгорыя:Медныя духавыя музычныя інструменты
Катэгорыя:Ваенная музыка